b"\n_START_ARTICLE_\nNatalia Rodr\xc3\xadguez Mart\xc3\xadnez\n_START_SECTION_\nBiografia\n_START_PARAGRAPH_\nLa seva especialitat \xc3\xa9s el mig fons i compta amb la millor marca espanyola de tots els temps de 1500 metres llisos a l'aire lliure, r\xc3\xa8cord que va establir el 28 d'agost de 2005 a Rieti amb un temps de 3:59.51._NEWLINE_En el Campionat del M\xc3\xb3n d'atletisme de Berl\xc3\xadn 2009 va creuar en primer lloc l'arribada a la final dels 1.500 m llisos, per\xc3\xb2 va ser posteriorment desqualificada per fer caure l'atleta Gelete Burka a falta de 200 metres pel final._NEWLINE_En el Campionat del M\xc3\xb3n d'atletisme en pista coberta de 2010 celebrat a Doha (Qatar) va aconseguir la medalla de plata en la prova dels 1.500 m llisos amb un temps de 4:08.30 per darrere de l'et\xc3\xadop Kalkidamn Gezahegne, el 14 de mar\xc3\xa7 de 2010 sent la primera catalana de la hist\xc3\xb2ria en guanyar una Medalla als Mundials d'Atletisme._NEWLINE_Als 1.500 m llisos del Campionat d'Europa d'atletisme de 2010, celebrat l'1 d'agost de 2010 a Barcelona (Catalunya), va arribar en la tercera posici\xc3\xb3._NEWLINE_Va ser breument consellera d'esports de l'Ajuntament de Tarragona. Actualment regenta un centre de fisioter\xc3\xa0pia a Tarragona."